**Offeryn Hunanasesiad Maniffesto Kids in Museums**

**Rhan 1: Tabl Hunanasesu**

Cwblhewch Ran I: Tabl Hunanasesu. Bydd hwn yn rhoi cyfle i chi werthuso’r ddarpariaeth sydd gan eich amgueddfa ar hyn o bryd i groesawu teuluoedd. Efallai y byddwch eisiau gofyn i aelodau eraill o staff, fel y staff blaen tŷ neu wirfoddolwyr, roi adborth ar agweddau penodol o’ch darpariaeth. Byddwch yn onest gyda’ch sgôr i bob adran. Defnyddiwch 0 os nad ydych yn cynnig yr agwedd hon yn eich amgueddfa ar hyn o bryd, 3 i gynrychioli sgôr cyfartalog a 5 i ddangos eich bod yn cyflawni’r meini prawf yn llawn, neu Amh. os nad yw’r adran hon yn berthnasol i’ch sefydliad. Efallai y byddwch eisiau adio eich sgôr i fesur eich perfformiad ymhob adran, ond does dim marc pasio.

1. **Byddwch yn groesawgar.** Mae croesawu teuluoedd a gwneud iddynt deimlo’n ddiogel yn gwneud byd o wahaniaeth i ymweliad teulu. Crëwch amgylchedd lle gall teuluoedd archwilio, cael hwyl, chwarae a dysgu gyda’i gilydd. Gwnewch yn siŵr bod staff a gwirfoddolwyr yn darparu croeso cynnes ac yn rhyngweithio â holl aelodau’r teulu mewn ffordd hygyrch, gyfeillgar a llawn gwybodaeth. Cynhwyswch bethau y gallent eu cyffwrdd a gwnewch y labeli’n glir i esbonio pam na chânt gyffwrdd pethau. Estynnwch groeso i sylwadau brwdfrydig, cadwch gyfarwyddiadau’n gadarnhaol a darparwch destun hawdd ei ddarllen i bob oedran.

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. Beth yw eich barn am y croeso y mae teuluoedd yn ei gael ar hyn o bryd gan staff/gwirfoddolwyr pan maen nhw’n cyrraedd? |  |  |
| 2. A all teuluoedd ddysgu am weithgareddau neu adnoddau i’r teulu gan y staff, gwirfoddolwyr neu arwyddion pan maen nhw’n cyrraedd? |  |  |
| 3. A yw staff/gwirfoddolwyr yr amgueddfa’n rhyngweithio â theuluoedd yn ystod ymweliad? A yw’r rhyngweithio hwn yn gyfeillgar a chroesawgar bob amser? |  |  |
| 4. Ydy hi’n eglur pa bethau y gallwch eu cyffwrdd neu na allwch eu cyffwrdd yn yr amgueddfa, yn enwedig os yw’r gwrthrychau wedi eu harddangos yn agored? Gallai hynny fod gyda labeli neu am fod staff/gwirfoddolwyr yn cyfathrebu â theuluoedd. |  |  |
| 5. A oes masgot neu logo yn ymwneud â theuluoedd ar y safle i helpu teuluoedd i ddod o hyd i bethau sy’n addas iddyn nhw? Gallai’r rhain fod ar adnoddau hunandywys, fel llwybrau, labeli, arwyddion neu esboniadau. |  |  |
| 6. Ydych chi’n meddwl bod teuluoedd yn gallu rhyngweithio â’i gilydd yn eu ffordd arferol pan maen nhw’n ymweld â’ch amgueddfa? E.e. Bod yn frwdfrydig a sgwrsio â’i gilydd. |  |  |
| 7. A yw eich testun a labeli’n hawdd eu darllen ac yn addas i deuluoedd? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

1. **Byddwch yn hygyrch i bawb.** Sicrhewch fod yr ymwelwyr i gyd wedi eu cefnogi a’u croesawu i’r un graddau â phawb arall. Mae teuluoedd yn wynebu nifer o heriau wrth ymweld ag amgueddfeydd, yn cynnwys rhwystrau economaidd, ieithyddol a diwylliannol. Ystyriwch gost ac elfennau ymarferol yr ymweliad cyfan â’r amgueddfa o safbwynt teulu. Efallai y bydd pobl anabl, B/byddar neu niwrowahanol yn wynebu rhwystrau sy’n eu hatal rhag defnyddio eich gofod, gweithgareddau, arddangosiadau ac adnoddau digidol. Mae angen i deuluoedd gael gwybodaeth glir ar-lein, fel tudalen am fynediad, i gynllunio eu hymweliad yn hyderus. Ystyriwch sbectrwm lawn o anghenion mynediad, adolygwch eich darpariaeth ac ymgynghorwch ag amrywiaeth o deuluoedd am wneud ymweliad yn fwy hygyrch.

Nodwch nad yw hyn yn dyblygu arolwg mynediad.

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. Hygyrchedd economaidd: Pa mor rhesymol yw diwrnod allan yn yr amgueddfa i deulu yn eich barn chi? Ystyriwch bris y tocynnau ar gyfer mynediad / arddangosfeydd, y gost i gymryd rhan mewn gweithgareddau neu ddefnyddio adnoddau hunandywys, prynu lluniaeth yn y caffi neu rywbeth yn y siop. Efallai y byddwch eisiau ystyried prisiau amgueddfeydd lleol eraill. |  |  |
| 2. Oes gennych chi unrhyw rai o’r canlynol ar eich gwefan:   * stori weledol * tudalen benodol am fynediad * cyswllt i deuluoedd sydd ag anghenion ychwanegol i gysylltu â nhw * bwydlen i’r caffi (os oes un gennych)? |  |  |
| 3. A fyddai eich staff yn hyderus i gefnogi teulu gydag anghenion ychwanegol yn ystod ymweliad? |  |  |
| 4. Ydych chi’n darparu unrhyw adnoddau i deuluoedd sydd ag anghenion ychwanegol, fel gorchuddion clustiau, man tawel, canllawiau print mawr neu ddolenni sain? |  |  |
| 5. A yw eich amgueddfa’n ymgynghori â grwpiau mynediad lleol i wella eich darpariaeth i deuluoedd sydd ag anghenion ychwanegol? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

1. **Gwnewch bethau’n hawdd a chyfforddus.** Mae teuluoedd yn fwy tebygol o aros yn hirach os yw eich gofodau a’ch cyfleusterau’n croesawu teuluoedd. Darparwch seddi lle gall yr holl genedlaethau fwynhau gorffwyso, lle tawel a wi-fi am ddim. Sicrhewch fod eitemau arian poced ar gael yn y siop. Allwch chi wneud eich caffi’n lle sy’n croesawu teuluoedd a lle mae’r prisiau’n rhesymol, darparu man picnic neu gyfeirio pobl at fannau bwyta gerllaw? Mae cael cyfleusterau newid babanod, croesawu bwydo ar y fron, a rhywle i gadw cadeiriau gwthio yn bwysig i’r bobl sydd ag ymwelwyr iau. Allwch chi ddarparu toiled Changing Places neu gyfeirio ymwelwyr at y cyfleuster agosaf?

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. A oes digon o leoedd i orffwyso yn ystod ymweliad teulu? |  |  |
| 2. Lluniaeth yn yr amgueddfa: | | |
| a) A all teuluoedd fwyta eu bwyd ac yfed eu diodydd eu hunain rywle yn yr amgueddfa? Ydy hwn yn lle dan do neu awyr agored? Oes gorchudd dros y lle awyr agored? |  |  |
| b) Os nad oes cyfleusterau caffi ar y safle ac mae teuluoedd yn gofyn am argymhellion, ydych chi’n eu cyfeirio nhw at fannau bwyta perthnasol gerllaw? |  |  |
| c) Os oes gennych gaffi ar y safle, ydych chi’n:   * Cynnig bwydlen gyda phrisiau rhesymol sy’n addas i deuluoedd? Efallai y byddwch eisiau ystyried y prisiau mewn caffis lleol eraill. * Cynnig dŵr am ddim? * Oes gennych chi offer cynhesu poteli? * Ydych chi’n cynnig seddi uchel neu seddi codi uchder? |  |  |
| 3. Ydych chi’n croesawu bwydo ar y fron?   * Ydych chi wedi cofrestru ar y cynllun croesawu bwydo ar y fron lleol, os oes un ar gael? * Oes gennych chi arwyddion yn yr amgueddfa neu ar eich gwefan am groesawu bwydo ar y fron? * Oes gennych chi le bwydo ar y fron os bydd rhywun yn gofyn? |  |  |
| 4. Mynediad i gadeiriau gwthio:   * A oes rhywle i storio cadeiriau gwthio? * A allai teuluoedd gymryd cadeiriau gwthio o amgylch yr amgueddfa gyda nhw? |  |  |
| 5. Cyfleusterau toiled:   * Oes gennych chi gyfleuster newid babanod neillryw? * Oes gennych chi focs byr rybudd gyda chyflenwadau o gewynnau, weips a chynhyrchion mislif? * A oes stepiau i sefyll arnynt yn y toiledau lle byddai’n anodd i blant bach gyrraedd y sinc? * Os nad oes gennych chi un yn eich amgueddfa, ydych chi’n dangos i bobl lle mae’r cyfleuster Changing Places agosaf i deuluoedd sydd ag anghenion ychwanegol? |  |  |
| 6. Os oes gennych siop:   * A oes amrediad o eitemau pris arian poced? * A yw’r eitemau hyn yn osgoi stereoteipio ar sail rhyw? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

1. **Cofiwch y bydd amrywiaeth o deuluoedd o bob math yn ymweld.** Ystyriwch beth mae gwahanol aelodau o’r teulu ei angen o’u hymweliad a darparwch ffyrdd iddyn nhw fwynhau eu hunain gyda’i gilydd. Gall grwpiau teulu fod yn amrywiol, o deuluoedd mawr sy’n cynnwys nifer o wahanol genedlaethau i ofalwyr a rhieni sengl. Gallent gynnwys plant o dan 5, pobl ifanc, plant gydag anghenion ychwanegol, cyplau un rhyw a neiniau a theidiau. Ystyriwch yr amrywiaeth hon yn eich iaith, gweithgareddau, dangosiadau a’ch tocynnau.

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. Os ydych chi’n codi ffi i ddod i mewn, ydych chi’n cynnig tocyn teulu? Ydych chi’n cynnwys opsiynau y tu hwnt i ddau oedolyn a dau/dri o blant? |  |  |
| 2. Ydych chi’n cynnig adnoddau hunandywys i wahanol grwpiau oedran, e.e.:   * dan 5 oed * 5-11 oed * pobl ifanc (11+)? |  |  |
| 3. Ydych ch’n cynnig gweithgareddau wedi eu harwain gan staff/gwirfoddolwyr i wahanol grwpiau oedran, e.e.:   * dan 5 oed * 5-11 oed * pobl ifanc (11+)? |  |  |
| 4. Ydych chi’n gwneud unrhyw ymchwil gydag ymwelwyr i ganfod gwybodaeth am deuluoedd fel:   * o ble maen nhw’n ymweld? * oed y plant mewn grwpiau teulu? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

1. **Cyfathrebu’n dda.** Gwnewch yn siŵr eich bod yn rhoi gwybod i deuluoedd am bopeth sydd gennych i’w gynnig iddynt. Gallwch wneud hyn drwy ymweliadau allgymorth, posteri a thaflenni, a’ch gwefan a chyfryngau cymdeithasol. Darparwch wybodaeth hawdd ei chanfod cyn ymweld, gwybodaeth pan gyrhaeddwch a ffordd i deuluoedd gysylltu a rhoi adborth. Gwnewch yn siŵr bod eich cynnwys i gyd yn hygyrch. Cynrychiolwch amrywiaeth o deuluoedd yn y lluniau ar eich deunydd marchnata.

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. Pa mor hawdd yw hi i deuluoedd gael hyd i wybodaeth berthnasol ar eich gwefan?   * Mae’n amlwg sut i gael gafael ar eich tudalen sy’n dangos beth sydd ymlaen a gwybodaeth am ymweld o’ch tudalen hafan? * Oes gennych chi we-dudalen ymroddedig i deuluoedd? * Oes gennych chi hidlydd plant neu deulu ar eich tudalen ddigwyddiadau? * Oes gennych chi luniau o deuluoedd yn ymweld â’r amgueddfa ar eich safle? |  |  |
| 2. Sut ydych chi’n hyrwyddo eich cynnig i deuluoedd a’r gweithgareddau i deuluoedd?   * Cyfryngau cymdeithasol e.e. Facebook, Instagram neu Twitter/X * Safleoedd rhestru lleol * Newyddlen e-bost * Partneriaethau cymunedol |  |  |
| 3. A all teuluoedd ganfod pa ddigwyddiadau/gweithgareddau sydd ar y gweill yn ystod eu hymweliad?   * Ydych chi’n arddangos posteri neu daflenni gwybodaeth? Ydy’r rhain wedi ei gosod mewn lleoliadau strategol i deuluoedd? E.e. a yw’r posteri am ddigwyddiadau i blant o dan 5 oed yn y cyfleuster newid babanod? * Ydych chi’n annog neu’n cynnig ffordd i deuluoedd gadw mewn cysylltiad yn y dyfodol? E.e. ein dilyn ni ar y cyfryngau cymdeithasol neu gofrestru i dderbyn cylchlythyr? |  |  |
| 4. Ydych chi’n cynnig unrhyw allgymorth i sefydliadau lleol i deuluoedd er mwyn denu cynulleidfaoedd newydd? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

1. **Bod yn rhan weithredol o’ch cymuned.** Mae pobl ifanc a theuluoedd eisiau gweld amgueddfeydd yn helpu i ymdrin ag anghydraddoldeb, cefnogi eu lles a gofalu am yr amgylchedd lleol. Ymgynghorwch a gweithiwch gydag amrywiaeth fawr o blant, pobl ifanc a theuluoedd yn eich cymuned fel partneriaid cyfartal ar ddigwyddiadau, arddangosiadau ac arddangosfeydd. Bydd hyn yn eich helpu i wneud eich safle’n fwy perthnasol, adlewyrchu eu straeon a rhoi teimlad cryfach o berchnogaeth i’r gynulleidfa hon ar eu hanes a’u treftadaeth.

|  |  |  |
| --- | --- | --- |
| **Agweddau o’ch cynnig** | **Sgôr** (1 i 5 lle mae 5 yn golygu’r gorau neu 0 os yw’n rhywbeth nad ydych yn ei gynnig ar hyn o bryd) | **Pam roesoch chi’r sgôr yma?** |
| 1. A yw teuluoedd yn gallu gweld unrhyw rai o’r dilynol yn eich amgueddfa:   * cyd-greu arddangosiadau gyda phlant, teuluoedd neu bobl ifanc? * gwaith plant yn cael ei arddangos? |  |  |
| 2. A yw’r amgueddfa’n ymdrin ag unrhyw bynciau sy’n bwysig i bobl ifanc, fel yr argyfwng hinsawdd ac ecolegol, cydraddoldeb hiliol neu les? |  |  |
| 3. Ydych chi’n gofyn i deuluoedd am adborth am:   * eu hymweliadau? * gweithgareddau/digwyddiadau? |  |  |
| 4. Ydych chi wedi gwneud unrhyw rai o’r canlynol dros y ddwy flynedd ddiwethaf?   * Rhedeg fforwm/panel ieuenctid neu ymgynghori â phobl ifanc? * Rhedeg Diwrnod Meddiannu neu Ddiwrnod Meddiannu Digidol? * Ymgynghori neu gyd-greu â theuluoedd? |  |  |
| Os ydych eisiau adio eich sgôr ar gyfer y pwynt hwn yn y Maniffesto, gallwch wneud hynny yn y blwch yma. |  |  |

Unwaith y byddwch wedi cwblhau eich tabl hunanasesu, agorwch ddogfen Rhan 2: Tablau cynllunio a myfyrio, a dilynwch y cyfarwyddiadau.